Packuaro ežeras
Packuaro ežeras (isp. Lago de Pátzcuaro) – ežeras vakarų Meksikoje, Mičoakano valstijoje, 62 km į vakarus nuo Morelijos, 2035 m aukštyje virš jūros. Ilgis 17 km, plotis iki 10 km. Ežere gyvena daug endeminių žuvų rūšių. Vystoma žvejyba. Packuaro ežeras – svarbi Mičoakano turistinė vieta. Pakrantėse ir salose gyvena vietiniai indėnai purepečai (taraskanų palikuonys), išlaikę unikalius Mirusiųjų dienos papročius.